**Národná rada Slovenskej republiky**

## **VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Číslo: CRD-1293/2020 - VHZ

**159**

# N á v r h

na voľbu kandidátov na člena Regulačnej rady

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá: Obsah materiálu:

Výbor Národnej rady 1. Návrh uznesenia Národnej rady

Slovenskej republiky Slovenskej republiky

pre hospodárske záležitosti 2. Predkladacia správa

 3. Zoznam navrhovaných

 kandidátov

 4. Návrhy na voľbu kandidátov

 5. Uznesenie Výboru NR SR

 pre hospodárske záležitosti

Bratislava júl 2020

**Národná rada Slovenskej republiky**

## **VIII. volebné obdobie**

 Číslo: CRD-1293/2020 - VHZ

# Návrh

**U Z N E S E N I E**

**NÁRODNEJ RADY SLOVENSKEJ REPUBLIKY**

z .................

k návrhu na voľbu kandidátov na člena Regulačnej rady

 **Národná rada Slovenskej republiky**

podľa § 7 ods. 4 zákona č. 250/2012 Z. z. o regulácii v sieťových odvetviach

##### n a v r h u j e

**prezidentke Slovenskej republiky**

na člena Regulačnej rady týchto kandidátov:

Meno a priezvisko

 ..............................................

 ..............................................

###### Predkladacia správa

Dňa 4. februára 2020 bola predsedovi Národnej rady Slovenskej republiky Andrejovi Dankovi oznámená skutočnosť, že dňa 24.12.2019 zomrel člen Regulačnej rady JUDr. Ing. Ján Hijj, PhD., čím podľa § 7 ods. 16 písm. d) zákona č. 250/2012 Z.z. zaniklo jeho členstvo v Regulačnej rade.

JUDr. Ing. Ján Hijj, PhD. bol dňom 11.06.2015 vymenovaný prezidentom Slovenskej republiky na návrh Národnej rady Slovenskej republiky za člena Regulačnej rady na obdobie šiestich rokov. Podľa § 7 ods. 4 zákona č. 250/2012 Z.z. na uvoľnené miesto člena Regulačnej rady (ďalej len „Rada“) navrhuje nového kandidáta ten, kto navrhol člena Rady, ktorého členstvo zaniklo. Návrh predloží prezidentovi Slovenskej republiky do 30 dní od zániku členstva. Na každé miesto člena Rady sa navrhujú dvaja kandidáti.

Z dôvodu uplynutia VII. volebného obdobia a začiatku činnosti Národnej rady Slovenskej republiky v novom VIII. volebnom období, ako aj z dôvodu situácie súvisiacej so šírením nebezpečnej nákazlivej ľudskej choroby COVID-19, Výbor Národnej rady Slovenskej republiky pre hospodárske záležitosti (ďalej len „výbor“) predkladá tento materiál na júlovú schôdzu Národnej rady Slovenskej republiky.

Predseda výboru Peter Kremský listom č. CRD-980/2020-VHZ z 13. mája 2020 požiadal poslancov Národnej rady Slovenskej republiky, aby predložili návrhy na voľbu kandidátov na člena Rady. Termín na doručenie návrhov bol 12. jún 2020. V určenom termíne boli predložené štyri návrhy:**Silvia Čuntalová, Miroslav Dudlák, Ignác Havran, Vladimír Jacko.**

Členom Rady môže byť podľa § 7 ods. 7 zákona občan Slovenskej republiky, ktorý má technické, ekonomické alebo právnické vysokoškolské vzdelanie druhého stupňa a najmenej 10 rokov praxe v sieťových odvetviach alebo v cenotvorbe alebo v tvorbe koncepcií v energetike, z toho 5 rokov v riadiacej funkcii, alebo má technické, ekonomické alebo právnické vysokoškolské vzdelanie tretieho stupňa a najmenej 7 rokov praxe v sieťových odvetviach alebo v cenotvorbe alebo v tvorbe koncepcií v energetike, z toho 5 rokov v riadiacej funkcii. Takisto musí mať spôsobilosť na právne úkony v plnom rozsahu a byť bezúhonný.

Podľa § 7 ods. 5 citovaného zákona člen Rady nesmie byť zamestnancom úradu, zamestnancom regulovaných subjektov, podnikať v sieťových odvetviach vo vlastnom alebo cudzom mene, alebo prostredníctvom združenia osôb, nesmie mať majetkovú účasť na podnikaní regulovaných subjektov, nesmie byť členom riadiacich, dozorných alebo kontrolných orgánov regulovaných subjektov.

Členstvo v Rade podľa § 7 ods. 9 citovaného zákona je nezlučiteľné s funkciou poslanca NR SR, s funkciou člena vlády, s funkciou alebo so zamestnaním v orgáne štátnej správy, s funkciou alebo členstvom v orgáne územnej samosprávy.

Členom Rady podľa § 7 ods. 10 citovaného zákona nemôže byť ten, ktorého blízka osoba podľa § 116 Občianskeho zákonníka je vedúcim zamestnancom úradu, má majetkovú účasť na podnikaní regulovaných subjektov, podniká v regulovaných činnostiach alebo je členom riadiacich, dozorných alebo kontrolných orgánov regulovaných subjektov.

Splnenie týchto podmienok potvrdí navrhovaný kandidát písomným vyhlásením.

 Výbor rokoval o návrhoch na 16. schôdzi dňa 2. júla 2020 a uznesením č. 41 konštatoval, že podľa predloženej dokumentácie všetci navrhnutí kandidáti spĺňajú predpoklady ustanovené v § 7 ods. 5, 7, 9 a 10 citovaného zákona.

Výbor odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011 a v súlade s ním navrhol ďalší postup, a to:

1. zvoliť dvoch kandidátov na člena Regulačnej rady verejným hlasovaním, použitím technického zariadenia a o každom navrhovanom hlasovať osobitne;
2. ak nebude požadovaný počet kandidátov zvolený (dvaja kandidáti), vykonať podľa čl. 15 volebného poriadku opakovanú voľbu. Do opakovanej voľby postupujú všetci nezvolení kandidáti;
3. ak ani v opakovanej voľbe nebude zvolený požadovaný počet kandidátov (dvaja kandidáti), vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky.

Rozhodnutie výboru platí pri každej novej voľbe.

**Z o z n a m**

 **kandidátov na člena Regulačnej rady**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navrhovaní: Navrhovatelia:

1. Silvia Čuntalová Peter Kremský, poslanec NR SR
2. Miroslav Dudlák Tomáš Lehotský, poslanec NR SR
3. Ignác Havran Peter Kremský, poslanec NR SR
4. Vladimír Jacko Ľuboš Krajčír, poslanec NR SR

**N Á V R H**

**na voľbu Silvie Čuntalovej za kandidátku Národnej rady Slovenskej republiky**

**na člena Regulačnej rady**

**Silvia Čuntalová** Vedúca odboru obchodný dispečing, zástupkyňa výkonného riaditeľa sekcie obchodu, SEPS, a.s., Bratislava

Narodená: (vek) 1973 (47 rokov)

Vzdelanie: Žilinská univerzita, Elektrotechnická fakulta

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Peter Kremský, poslanec NR SR

Prílohy: návrh na voľbu uchádzača za kandidáta na člena Regulačnej rady obsahuje všetky zákonom stanovené náležitosti a prílohy

**Stanovisko Výboru Národnej rady Slovenskej republiky pre hospodárske záležitosti:** SPĹŇAustanovené podmienky

**N Á V R H**

**na voľbu Miroslava Dudláka za kandidáta Národnej rady Slovenskej republiky**

**na člena Regulačnej rady**

**Miroslav Dudlák** Partner advokátskej kancelárie LEGATE, s.r.o.

Narodený: (vek) 1975 (45 rokov)

Vzdelanie: Univerzita Komenského Bratislava, Právnická fakulta

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Tomáš Lehotský, poslanec NR SR

Prílohy: návrh na voľbu uchádzača za kandidáta na člena Regulačnej rady obsahuje všetky zákonom stanovené náležitosti a prílohy

**Stanovisko Výboru Národnej rady Slovenskej republiky pre hospodárske záležitosti:** SPĹŇAustanovené podmienky

**N Á V R H**

**na voľbu Ignáca Havrana za kandidáta Národnej rady Slovenskej republiky**

**na člena Regulačnej rady**

**Ignác Havran** HELORO s.r.o., Bratislava, konzultant a expert pre energetiku

Narodený: (vek) 1955 (65 rokov)

Vzdelanie: Slovenská technická univerzita v Bratislave, Materiálovotechnologická fakulta v Trnave

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Peter Kremský, poslanec NR SR

Prílohy: návrh na voľbu uchádzača za kandidáta na člena Regulačnej rady obsahuje všetky zákonom stanovené náležitosti a prílohy

**Stanovisko Výboru Národnej rady Slovenskej republiky pre hospodárske záležitosti:** SPĹŇAustanovené podmienky

**N Á V R H**

**na voľbu Vladimíra Jacka za kandidáta Národnej rady Slovenskej republiky**

**na člena Regulačnej rady**

**Vladimír Jacko** Bukóza holding, a.s., generálny riaditeľ a predseda predstavenstva

Narodený: (vek) 1962 (58 rokov)

Vzdelanie: Technická univerzita v Košiciach, Elektrotechnická fakulta

Odborná prax 10 rokov: spĺňa

v tom prax v riadení 5 rokov: spĺňa

Navrhovateľ: Ľuboš Krajčír, poslanec NR SR

Prílohy: návrh na voľbu uchádzača za kandidáta na člena Regulačnej rady obsahuje všetky zákonom stanovené náležitosti a prílohy

**Stanovisko Výboru Národnej rady Slovenskej republiky pre hospodárske záležitosti:** SPĹŇAustanovené podmienky

# *Výbor*

 *Národnej rady Slovenskej republiky*

 *pre hospodárske záležitosti*

 16. schôdza výboru

 Číslo: CRD-1293/2020 - VHZ

**40**

## U z n e s e n i e

**Výboru Národnej rady Slovenskej republiky**

**pre hospodárske záležitosti**

z 2. júla 2020

k návrhu na voľbu kandidátov Národnej rady Slovenskej republiky na člena Regulačnej rady (tlač **159**)

 **Výbor Národnej rady Slovenskej republiky**

 **pre hospodárske záležitosti**

### **k o n š t a t u j e, ž e**

navrhnutí kandidáti Národnej rady Slovenskej republiky na voľbu člena Regulačnej rady:

* + 1. **Silvia Čuntalová**
		2. **Miroslav Dudlák**
		3. **Ignác Havran**
		4. **Vladimír Jacko**

spĺňajú predpoklady ustanovené v §7 ods. 5, 7, 9 a 10 zákona č. 250/2012 Z. z. o regulácii v sieťových odvetviach v znení neskorších predpisov;

1. **o d p o r ú č a**

**Národnej rade Slovenskej republiky**

* + 1. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011; zvoliť dvoch kandidátov na člena Regulačnej rady verejným hlasovaním, použitím technického zariadenia a o každom navrhovanom hlasovať osobitne;

2. ak nebude požadovaný počet kandidátov zvolený (dvaja kandidáti), vykonať podľa čl. 15 volebného poriadku opakovanú voľbu. Do opakovanej voľby postupujú všetci nezvolení kandidáti;

1. ak ani v opakovanej voľbe nebude zvolený požadovaný počet kandidátov (dvaja kandidáti), vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky.
2. **p o v e r u j e**

poslanca Národnej rady Slovenskej republiky Radovana Kazdu predložiť Národnej rade Slovenskej republiky návrh na voľbu kandidátov Národnej rady Slovenskej republiky na člena Regulačnej rady a informovať o stanovisku Výboru Národnej rady Slovenskej republiky pre hospodárske záležitosti.

 Peter **K r e m s k ý, v.r.**

 predseda výboru

Marek **Antal**

Maroš **Kondrót**

overovatelia výboru